ད་དོ། །གསོལ་པ། རྒྱལ་པོ་ཨིནྡྲ་བྷུ་ཏི་དེ་ས་དུའི་དབང་ཕྱུག་ལགས།
བཀའ་སྩལ་པ། དཔལ་ཡེ་ཤེས་ཐིག་ལེའི་རྒྱུད་ཀྱི་རྒྱལ་པོ་ལས། གང་ཞིག་བསྟོད་པ། ཕྱག་ན་རྡོ་རྗེའི་
ཡེ་ཤེས་སྐུ། །ས་བཅུའི་དབང་ཕྱུག་དེ་ཉིད་ཀྱི་སྤྲུལ་པའི་སྐུ་སྟེ། ས་བཅུའི་དབང་ཕྱུག་གོ། །ཞེས་བཤད་
པ་ལྟར། སྡུད་པའི་གནས་ཨུ་རྒྱན་དུ། སྡུད་པ་པོ་ཕྱག་ན་རྡོ་རྗེས། དུས་བཅོམ་ལྡན་འདས་བཞུགས་
པའི་དུས་སུ་བསྡུ་བ་བྱས་པ་ཡིན་ཏེ། དེ་ཡང་ཕྱག་ན་རྡོ་རྗེས་རྒྱུད་སྡེ་མཐའ་དག་བསྡུས་ནས་རྒྱལ་པོ་
ཨིནྡྲ་བྷུ་ཏི་འཁོར་དང་བཅས་པ་ལ་སྦྱིན། དེས་ཀྱང་དངོས་གྲུབ་ཐོབ་སྟེ་ཨིནྡྲ་བྷུ་ཏི་ཆེན་པོ་ཡིན། རེ་
ཞིག་ཨུ་རྒྱན་སྟོང་ནས་མཚོ་ཆེན་པོ་ཀླུས་གང་བ་གཅིག་ཏུ་གྱུར། ཡང་ཕྱག་ན་རྡོ་རྗེས་རྒྱུད་མཐའ་དག་
གསེར་གྱི་གླེགས་བམ་ལ་བཻཌཱུརྱ་གཞུ་བས་བྲིས་ཏེ་ཡུལ་དེ་ན་མཚོ་ཆེན་པོ་ཡོད་པའི་ཀླུ་རྣམས་སྨིན་
པར་བྱས་ནས་དེ་རྣམས་ལ་རྒྱུད་ཀྱི་གླེགས་བམ་ཕྱག་ན་རྡོ་རྗེས་གཏད་དེ། དེ་ནས་ཀླུ་དེ་རྣམས་རིམ་
གྱིས་མིའི་གཟུགས་སུ་བསྒྱུར་ནས་མཚོ་འགྲམ་དུ་གྲོང་ཁྱེར་བྱས་ཏེ། དེ་དག་གིས་རྡོ་རྗེ་ཐེག་པ་ཉམས་
སུ་བླངས་པས་ཕལ་ཆེར་གྱིས་གྲུབ་པ་ཐོབ་པར་གྱུར་ཏོ། །མ་གྲུབ་པ་རྣམས་ཀྱང་མིར་གྱུར་ཏོ། །བུད་
མེད་རྣམས་ཕལ་ཆེར་མཁའ་འགྲོ་མར་གྱུར་ཏོ། །དེ་སྐད་ཅེས་དིང་སང་ཡང་གཏམ་དུ་གྲགས་ཏེ།
དཔལ་ཨུ་རྒྱན་མཁའ་འགྲོ་མའི་གནས་ཞེས་བྱའོ། །དེའི་དུས་སུ་ཨིནྡྲ་བྷུ་ཏི་འབྲིང་པོ་སྟེ། འདིས་ཡེ་
ཤེས་གྲུབ་པ་མཛད་དོ། །ཞེས་འགའ་ཞིག་གསུང་ངོ་། །དེས་ན་ཡུལ་དེའི་རྒྱལ་པོ་རྣམས་ཀྱང་ཆོས་དང་
མཐུན་པ་ཤ་སྟག་སྟེ། ཨིནྡྲ་བྷུ་ཏི་ཆུང་ངུ་ཞེས་བྱ་བ་དེ་ཁོ་ན་ཉིད་གྲུབ་པ་མཛད་པ་པོ་ལ་སོགས་པ་
རྣམས་ཀྱང་རིམ་གྱིས་འབྱུང་བ་ཡིན་ནོ། །ཡུལ་དེའི་རྒྱལ་པོ་རྣམས་བྱུང་ཚུལ་གྱིས་གཏམ་ནི་ལྷན་ཅིག
401

མདོ་སྔགས་རིག་མཛོད་ལས།
སྤྱི་ལྗོན་བརྟག་གསུམ། ༼ སྟོད་ཆ།
སྐྱེས་གྲུབ་ཀྱི་འགྲེལ་པ་ལས་གསལ་བར་བཤད་དོ། །ཕྱིས་ཀྱི་མཁས་པ་ཁ་ཅིག་གསང་སྔགས་བྱུང་
ཚུལ་གྱི་གཏམ་ལྷན་ཅིག་སྐྱེས་གྲུབ་ཀྱི་འགྲེལ་པ་ན་མི་སྣང་ངོ་ཞེས་པ་དགག་པ་བྱེད་པ་ནི་གྲུབ་པ་ཐོབ་
པའི་རྒྱལ་པོ་རྣམས་ཇི་ལྟར་བྱུང་བའི་ཚུལ་གཞུང་དེ་ལས་བཤད་ཅེས་པའི་དགོངས་གཞི་མ་ལོན་པར་
ཟད་དོ། །
སྤྱི་དོན་ལྔ་པ་དེ་ནས་ཡུལ་གཞན་དུ་ཇི་ལྟར་འཕེལ་བ་ནི། ཡུལ་ལྷོ་ཕྱོགས་ཀྱི་རྒྱུད་ན་རྒྱལ་པོ་བི་
པུ་ཀལྤ་ཉན་ཐོས་ཀྱི་ཐེག་པ་ལ་ཞུགས་པ་ཞིག་གི་རྨི་ལམ་ན། ཁྱོད་ཨུ་རྒྱན་དུ་སོང་ཞིག །སྐྱེ་བ་འདིར་
རྡོ་རྗེ་འཛིན་པ་ཐོབ་པར་འགྱུར་རོ་ཞེས་ཐོས་ཏེ། ཐེ་ཚོམ་མེད་པར་སོང་ནས་ཨུ་རྒྱན་དུ་བུད་མེད་ཞིག་
དང་འཕྲད་དེ། བསྙེན་བཀུར་བྱས་པས་བྱིན་གྱིས་བརླབས་ཏེ། གསང་བ་འདུས་པ་དང་། དེ་ཉིད་
འདུས་པའི་རྒྱུད་སྦྱིན་ནས་དེ་ཁྱེར་འོངས་ཏེ་ཕུལ་ལྷོ་ཕྱོགས་སུ་འཕེལ་ལོ། །དེ་བཞིན་དུ་སློབ་དཔོན་ཀུ་
ཀུ་རི་པས་མ་ཧཱ་མ་ཡའི་རྒྱུད་སྤྱན་དྲངས་སོ། །སློབ་དཔོན་ལ་ལི་ཏ་བཛྲ་གྱིས་རྡོ་རྗེ་འཇིགས་བྱེད་ཀྱི་
རྒྱུད་སྤྱན་དྲངས་སོ། །ཀྱེ་རྡོ་རྗེའི་རྒྱུད་ནི་རྔོག་པའི་རྗེས་འབྲང་འགའ་ཞིག །སློབ་དཔོན་ཀླུ་སྒྲུབ་གླེན་
པར་བརྫུས་ནས་རྐུས་སོ་ཞེས་ཟེར་བ་ནི་གཏམ་རྒྱུད་མ་དག་པ་ཡིན་ལ། འདིར་ནི་སློབ་དཔོན་ཆེན་པོ་
ཌོ་བྷི་ཧེ་རུ་ཀ་ཞེས་བྱ་བས་སྤྱན་དྲངས་སོ། །ཞེས་དང་། རྣལ་འབྱོར་གྱི་དབང་ཕྱུག་བིར་ཝ་པ་ཉིད་
ཀྱིས་སྤྱན་དྲངས་སོ་ཞེས་ཀྱང་གསུངས་ཏེ། གཉིས་ཀ་ལྟར་ཡང་འགལ་བ་མེད་དོ། །དེ་ལ་སོགས་པ་
བསམ་གྱིས་མི་ཁྱབ་སྟེ། དེ་རྣམས་ཀྱི་གཏམ་རྒྱུད་དང་། བོད་ཀྱི་ཡུལ་དུ་ཇི་ལྟར་བསྒྱུར་བའི་གཏམ་
བརྒྱུད་ནི་གཞན་དུ་ཤེས་པར་བྱའོ། །རྒྱུད་སྡེ་སྤྱིའི་རྣམ་པར་བཞག་པའི་ལེའུའི་གསལ་བྱེད་ཕྱོགས་
ཙམ་ཞིག་བསྟན་པའོ། །
ད་ནི་སྤྱི་དོན་གཉིས་པ་རྒྱུད་ཀྱི་མཚན་གྱི་དོན་བརྗོད་པར་བྱའོ། །དེ་ལ་གཉིས་ཏེ། བརྗོད་བྱ་
དོན་གྱི་རྒྱུད། རྗོད་བྱེད་སྒྲའི་རྒྱུད་དོ། །དང་པོ་ནི། རང་གི་སེམས་ཉིད་ཐོག་མ་མེད་པ་ནས་རྒྱུན་མ་
ཆད་པ་ནི་རྒྱུད་ཡིན་ལ། དེ་ཉིད་ཐབས་ཤེས་རབ་གཉིས་སུ་མེད་པའི་བདག་ཉིད་ནི་ཀྱེ་རྡོ་རྗེ་ཡིན་ཞིང་།
དེ་རང་བཞིན་གྱིས་རྣམ་པར་རྟོག་པས་ཟིལ་གྱིས་མ་མནན་ཞིང་རྣམ་པར་རྟོག་པ་སྤོང་བར་གྱུར་པས་
ན་རྒྱལ་པོ་ལྟ་བུའོ། །དེ་བས་ན་རང་གི་སེམས་ཉིད་གཉིས་སུ་མེད་པའི་ཡེ་ཤེས་ནི་བརྗོད་པར་བྱ་བ་
402

རྒྱུད་སྡེ་སྤྱིའི་རྣམ་པར་བཞག་པའི་གསལ་བྱེད་ཟབ་དོན་ཉིན་མོར་བྱེད་པའི་སྣང་བ།
དོན་གྱི་རྒྱུད་ཅེས་བྱའོ། །གཉིས་པ་ནི། དེ་བསྐྱེད་པར་བྱེད་པ་སྒྲའི་ཚོགས་དང་། གླེགས་བམ་རྣམས་
ལ་ཀྱེ་རྡོ་རྗེའི་རྒྱུད་ཅེས་བྱ་བར་གདགས་པ་ནི་བརྗོད་པར་བྱེད་པ་ཚིག་གི་རྒྱུད་ཡིན་ཏེ། རྗེ་བཙུན་ས་
སྐྱ་པ་ཆེན་པོ་ཉིད་ཀྱི་རྣམ་བཤད་མན་ངག་དོན་གསལ་ལས། ཀྱེ་རྡོ་རྗེ་རྣལ་འབྱོར་ཆེ། །རྒྱུད་འབུམ་ལྔ་
དོན་རབ་བསྡུས་པ། །སྟོང་པ་སྙིང་རྗེ་གཉིས་སུ་མེད། །རྒྱུད་གསུམ་སྟོན་པར་བྱེད་པའི་སྒྲའོ། །ཞེས་
བཤད་པ་བཞིན་ནོ། །གལ་ཏེ་སེམས་གཉིས་མེད་ཀྱི་ཡེ་ཤེས་རང་ལ་གནས་ན་རྗོད་བྱེད་ཀྱི་རྒྱུད་ལ་
དགོས་པ་ཅི་ཡོད་སྙམ་ན། སེམས་རྟོགས་པ་རྣམས་ལ་དགོས་པ་མེད་ཀྱང་། སེམས་མ་རྟོག་པ་རྣམས་
ལ་སྟོན་པའི་དགོས་པ་ཡོད་དོ། །འོ་ན་སེམས་ཉིད་རྟོགས་པ་རང་ལ་དགོས་པ་ཅི་ཡོད་སྙམ་ན། སེམས་
རྟོགས་པ་ནི་ཆོས་ཀྱི་སྐུ་ཡིན་ལ། སེམས་ཉིད་མ་རྟོགས་པའི་ལམ་གཞན་ལ་སྙིང་པོ་མེད་པའི་ཕྱིར་རོ། །
དེས་ན་སེམས་ཉིད་རྟོགས་པ་ནི་དགོས་པའི་ཡང་དགོས་པ་ཡིན་ལ། དེ་རྟོགས་པར་བྱེད་པའི་ཡན་
ལག་ཏུ་རྨོངས་པ་རྣམས་ལ་མིང་དང་། ཐ་སྙད་ཀྱི་སྒོ་ནས་སྟོན་པ་དང་། དབང་བསྐུར་བ་ནས་
བརྩམས་ཏེ་ཐུན་མོང་གི་དངོས་གྲུབ་ཐོབ་པར་བྱེད་པ་ནི་དགོས་པ་ཡིན་ནོ། །དེ་ལྟར་རྗོད་བྱེད་ཚིག་
གིས་བརྗོད་བྱ་སྟོན་པར་བྱེད་ལ། བརྗོད་བྱ་དོན་གྱི་དགོས་པའི་དགོས་པ་སྒྲུབ་པར་འབྲེལ་ཏོ། །འདི་
ནི་རྗེ་བཙུན་ས་སྐྱ་པ་ཆེན་པོའི་གསུང་ཇི་ལྟ་བ་བཞིན་ནོ། །རྒྱས་པར་ནི་བདག་ཉིད་ཆེན་པོ་བསོད་
ནམས་རྩེ་མོའི་གསུང་རབ་ཏུ་ལྟའོ། །རྒྱུད་ཀྱི་མཚན་དོན་གྱི་ལེའུའི་གསལ་བྱེད་དོ། །
ད་ནི་སྤྱི་དོན་གསུམ་པ་བཤད་ཐབས་ཀྱི་མན་ངག་བཤད་པར་བྱའོ། །འདི་ལ་བླ་མ་སྔ་མ་
རྣམས་ཀྱིས་རྡོ་རྗེ་མཁའ་འགྲོ་ལ་བརྟེན་ནས་བདག་ཉིད་ཅན་རྣམ་པ་གསུམ་གྱི་བཤད་པ་དང༌། སྐུ་
གསུང་ཐུགས་ཀྱི་བཤད་པ་རྒྱལ་པོ་དང༌། སཾ་བྷུ་ཊི་ལ་བརྟེན་ནས་གདམས་ངག་དྲུག་གི་སྒོ་ནས་བཤད་
པ་ཞེས་གསུངས་པ་ཡོད་ཀྱང་། ཉན་པ་པོ་རྟོགས་སླ་ཞིང་བཟུང་བདེ་བར་བྱ་བའི་ཕྱིར་གདམས་ངག་
དྲུག་གི་བཤད་པ་དང་། སེམས་ཀྱི་རྒྱུད་རྒྱུན་ཆད་ཅིག་གཏན་ལ་དབབ་པ་ལ་དགོངས་ནས་རྒྱུད་
གསུམ་གྱི་བཤད་པ་དང་། དབང་ལམ་དུ་བྱ་བའི་ཕྱིར་བདག་ཉིད་ཅན་གསུམ་གྱི་བཤད་པ་དང་།
འབྲས་བུ་སྐུ་བཞི་ལམ་དུ་བྱ་བའི་ཕྱིར་གནས་པ་བཞིའི་བཤད་པ་དང་། སྤང་བྱ་མི་མཐུན་པའི་ཕྱོགས་
སྤོང་པ་ལ་དགོངས་ནས་དག་པ་གསུམ་གྱི་བཤད་པ་དང་། སྣོད་མ་ཡིན་པ་ལ་གབ་ཅིང་གསང་བའི་
403

མདོ་སྔགས་རིག་མཛོད་ལས།
སྤྱི་ལྗོན་བརྟག་གསུམ།
༼ སྟོད་ཆ།
དོན་དུ་གསང་བ་རྣམ་པ་བདུན་གྱི་བཤད་པའོ། །དེ་ལ་དང་པོ་གདམས་ངག་དྲུག་གི་སྤྱི་དོན། སྦས་
ཡན་ལག་གི་
དོན། མཐར་ཐུག་སྟེ་བཤད་བྱའི་ཡན་ལག་གསུམ་དང་ཡིག་དོན་གྱི་བཤད་པ་དང་།
བཤད་པ་དང༌། བསྡུས་དོན་མན་ངག་གི་བཤད་པ་སྟེ་འཆད་བྱེད་ཀྱི་ཡན་ལག་གསུམ་རྣམས་ཡིན་ཏེ།
དཔལ་ནམ་མཁའ་དང་མཉམ་པའི་རྒྱུད་ལས། ཡི་གེ་དང་ནི་ཡན་ལག་དང་། །བསྡུས་པའི་དོན་དང་
སྤྱི་ཡི་དོན། །སྦས་དང་དེ་བཞིན་མཐར་ཐུག་པར། །རྒྱུད་རྣམས་ངེས་པ་ཁོ་ན་ཡིན། །ཞེས་གསུངས་སོ། །
དེ་ལྟར་བཤད་བྱ་གསུམ་ལས་འཆད་བྱེད་གསུམ་སྦྱར་ནས་གདམས་ངག་དྲུག་དང་། ཡང་སྤྱི་དོན་ཕ་
རོལ་ཏུ་ཕྱིན་པ་སྤྱི་དང་། བསྐྱེད་པའི་རིམ་པ་སྤྱི་གཉིས། སྦས་དོན་ལ་རང་བྱིན་རླབས་དང་། དཀྱིལ་
འཁོར་འཁོར་ལོ་གཉིས། མཐར་ཐུག་གི་དོན་ཏེ་བཤད་བྱ་ལྔ་ལ་འཆད་བྱེད་གསུམ་གསུམ་སྦྱར་བས་
བཅོ་ལྔ་དང་། བཤད་བྱ་དྲུག་ལ་འཆད་བྱེད་གསུམ་གསུམ་སྦྱར་བས་འཆད་ལུགས་ཀྱི་མན་ངག་བཅོ་
བརྒྱད་དུ་འགྱུར་རོ། །བཤད་ཐབས་ཀྱིས་མན་ངག་དེས་རྒྱུད་ཇི་ལྟར་བཤད་པའི་ཚུལ་ནི། གཞུང་གི་
ཚིག་དོན་ལ་བརྗོད་བྱ་གསུམ་སོ་སོར་སྦྱར་བ་དང་། ཚིག་རེ་རེ་བརྗོད་བྱའི་དོན་གསུམ་ཀ་སྦྱར་བའི་
བཤད་པ་གཉིས་ཀྱིས་འཆད་པའོ། །
གདམས་ངག་དྲུག་གི་བཤད་པ་འདི་ནི་ཛྙཱ་ན་ས་ར་མ་པས། འདི་ནས་བཤད་པ་ཇི་ལྟ་བ་བཞིན་
དུ་འབྱུང་ལ། ནམ་མཁའ་དང་མཉམ་པའི་རྒྱུད་ལས་གསུངས་ཞེས་པ་ནི། གོང་མ་རྣམས་ཀྱི་གསུང་
སྒྲོས་བྲིས་པའོ། །ཞེས་བླ་མས་གསུངས་བཤད་ཐབས་ཀྱི་མན་ངག་གཉིས་པ་ནི་གསང་བ་འདུས་པའི་
རྒྱུད་ཕྱི་མ་ལས། རྒྱུད་ནི་རྒྱུན་ཆགས་ཞེས་བྱ་སྟེ། །རྒྱུད་དེ་རྣམ་པ་གསུམ་དུ་འགྱུར། །ཞེས་པ་ལ་
བརྟེན་ནས་རྒྱུད་གསུམ་གྱིས་འཆད་པ་སྟེ། འཆད་ཚུལ་ནི་སྔ་མ་དང་འདྲ་བར་གཞུང་གི་ཚིག་དོན་ལ་
བརྗོད་བྱ་གསུམ་པོ་སོ་སོར་སྦྱར་བས་ཁྲ་བོར་བཤད་པ་དང་། ཚིག་རེ་རེ་ལ་རྒྱུད་གསུམ་དང་ལྡན་
པར་བཤད་པ་གཉིས་ཀྱིས་ཤེས་པར་བྱའོ། །བཤད་ཐབས་གསུམ་པ་ནི། དཔལ་ནམ་མཁའ་དང་
མཉམ་པའི་རྒྱུད་ལས། སྔགས་དང་དབྱིབས་དང་ཆོས་བདག་ཉིད། །སྦྱོར་བ་རྣམ་པ་གསུམ་གྱིས་ནི། །
སྲིད་པའི་ཉེས་པ་མ་གོས་ཤིང༌། །རྒྱུད་ཀྱི་དོན་ལ་འཇུག་པར་བྱ། །ཞེས་བསྐྱེད་པའི་རིམ་པ་དབྱིབས་
ཀྱི་བདག་ཉིད་དང་། ཙཎྜི་སྔགས་ཀྱི་བདག་ཉིད་དང་། དབང་དང་མཐར་ཐུག་ཆོས་ཀྱི་བདག་ཉིད་དེ།
404

རྒྱུད་སྡེ་སྤྱིའི་རྣམ་པར་བཞག་པའི་གསལ་བྱེད་ཟབ་དོན་ཉིན་མོར་བྱེད་པའི་སྣང་བ།
བདག་ཉིད་ཅན་གསུམ་གྱི་སྒོ་ནས་རྒྱུད་དོན་མ་ལུས་པ་འཆད་ཅིང་། ཇི་ལྟར་འཆད་པའི་ཚུལ་ནི་སྔ་མ་
ལྟར་གཉིས་སུ་གནས་སོ། །བཤད་ཐབས་བཞི་པ་ནི། ནམ་མཁའི་མཐའ་དང་མཉམ་པ་ལས། །གོང་
བུ་ཆུ་དང་གཟུགས་སུ་བཅས། །དེ་བཞིན་གཟུགས་ལས་འདས་པ་དང་། །གནས་པ་རྣམ་པ་བཞི་རུ་ནི། །
རྒྱུད་རྣམས་ངེས་པ་ཁོ་ན་ཡིན། །ཞེས་གོང་བུར་གནས་པ་དང་། ཆུ་རུ་གནས་པ་དང་། གཟུགས་སུ་
གནས་པ་དང་། གཟུགས་ལས་འདས་པར་གནས་པ་སྟེ། གནས་པ་བཞི་པོ་འདིས་གཞི་ལམ་འབྲས་
གསུམ་གྱི་ཆོས་ཐམས་ཅད་བསྡུས་པས་ན་རྒྱུད་ཀྱི་དོན་ཡང་བཞི་པོ་དེས་འཆད་པའོ། །ཇི་ལྟར་འཆད་
པའི་ཚུལ་ནི། རྒྱུད་ཀྱི་ཚིག་དོན་ལ། གནས་པ་བཞི་སོ་སོར་སྦྱར་བ་དང་། ཚིག་རེ་ལ་གནས་པ་བཞི་
ལྡན་པར་འཆད་པ་སྟེ་སྔ་མ་བཞིན་ནོ། །བཤད་ཐབས་ལྔ་པ་ནི་ཧེ་བཛྲ་ལས། ངེས་པར་དངོས་པོ་
ཐམས་ཅད་ཀྱི། །དག་པ་དེ་བཞིན་ཉིད་དུ་བརྗོད། །ཕྱི་ནས་རེ་རེའི་དབྱེ་བ་ཡིས། །ལྷ་རྣམས་ཀྱིས་ནི་
བརྗོད་པར་བྱ། །རང་རིག་བདག་ཉིད་དག་པ་ཉིད། །དག་པ་གཞན་གྱི་རྣམ་གྲོལ་མིན། །ཞེས་པ་ལ་
བརྟེན་ན་དེ་བཞིན་ཉིད་ཀྱི་དག་པ་དང་། ལྷ་སོ་སོའི་དག་པ་དང་། རང་རིག་པའི་དག་པ་སྟེ། དག་པ་
གསུམ་གྱི་སྒོ་ནས་རྒྱུད་ཀྱི་དོན་མ་ལུས་པ་འཆད་པ་སྟེ། འཆད་ཚུལ་ནི་སྔ་མ་བཞིན་ནོ། །བཤད་
ཐབས་དྲུག་པ་ནི། སཾ་བྷུ་ཊིའི་རྒྱུད་ཕྱི་མ་ལས། གསང་བ་ནི་མི་གསལ་བའོ། །གསང་བ་ནི་དེ་ཁོ་ན་
ཉིད་མདོར་བསྟན་པའོ། །གསང་བ་ནི་ས་བོན་ལྔ་པའོ། །གསང་བ་ནི་དམ་པའི་དངོས་པོ་སྦས་པའོ། །
གསང་བ་ནི་གསང་བའི་པདྨའོ། །གསང་བ་ནི་ལྟེ་བའི་དགའ་བའོ། །གསང་བ་ནི་ཐམས་ཅད་དུ་འགྲོ་
བ་བསྡུས་པའོ། །གསང་བ་ནི་བདེ་བ་མཐའ་ཡས་པ་སྟེ་རྒྱུད་ཀྱི་གཞུང་གི་བཤད་པའོ། །ཞེས་བརྒྱད་
དུ་གསུངས་ཀྱང་ཐོག་མཐའ་གཉིས་གཅིག་ཏུ་བསྡུས་ནས་གསང་བ་བདུན་དུ་འགྱུར་ལ་བདུན་པོ་
འདིས་རྒྱུད་དོན་མ་ལུས་པ་འཆད་དེ། ཇི་ལྟར་འཆད་པའི་ཚུལ་ནི་སོ་སོར་བཤད་པ་དང་ལྡན་པར་
བཤད་པ་གཉིས་སྔ་མ་ལྟར་དུ་ཤེས་པར་བྱའོ། །དེ་ལྟར་མན་ངག་དྲུག་གི་ནང་ནས་ཀྱང་གཙོ་བོར་གྱུར་
པ་ནི་གདམས་ངག་དྲུག་དང་རྒྱུད་གསུམ་གྱི་འཆད་པའི་ཚུལ་སྟེ། གདམས་ངག་དྲུག་གིས་ནི་རྒྱུད་ཀྱི་
ཚིག་དོན་མ་ལུས་པ་འཆད་པར་བྱེད་ལ། རྒྱུད་གསུམ་གྱིས་ནི་མངོན་པར་རྟོགས་པ་གཙོ་བོར་བྱས་
ནས་འཆད་པ་ཡིན་ནོ། །བཤད་ཐབས་ལ་རྩོད་པ་སྤང་པ་ལ་སོགས་པ་ནི་རྗེ་བཙུན་གྱིས་གཞུང་ཉིད་དུ་
405

མདོ་སྔགས་རིག་མཛོད་ལས། སྤྱི་ལྗོན་བརྟག་གསུམ། ༼ སྟོད་ཆ།
ཤེས་པར་བྱ་སྟེ། ཚུལ་འདི་ལྟ་བུ་ལ་བརྟེན་ནས་གྲུབ་པའི་བླ་མ་བརྒྱུད་པ་རྣམས་ཀྱི་དགོངས་པ་ཕྱིན་ཅི་
མ་ལོག་པར་ཤེས་པར་བྱའོ། །རྒྱུད་བཤད་ཐབས་ཀྱི་མན་ངག་གི་ལེའུའི་གསལ་བྱེད་བསྟན་པ་སྟེ་
གསུམ་པའོ། །
དེ་ལྟར་སྤྱི་དོན་གསུམ་གྱི་བཤད་པའི་ཚུལ། །ས་སྐྱའི་རྗེ་བཙུན་མཆོག་གི་བཞེད་པ་ལྟར། །བླ་
མའི་གསུང་བཞིན་གོ་སླའི་ངག་གིས་བསྡེབས། །དེ་ཕྱིར་འདི་ལ་རང་དགའི་སྐྱོན་ཡོད་མིན། །འོན་
ཀྱང་བདག་བློ་ཤིན་ཏུ་ཉམ་ཆུང་ཞིང་། །མཐའ་ཡས་རྒྱུད་སྡེའི་དགོངས་པ་རྟོགས་དཀའ་བས། །འདི་
ཉིད་ཉེས་ཚོགས་གང་དེ་མཁའ་འགྲོ་དང་། །བླ་མའི་ཚོགས་ཀྱིས་བཟོད་པར་གནང་བར་རིགས།
རྣམ་དཀར་བསོད་ནམས་ཐོབ་པ་གང་ཡིན་པ། །བདག་དང་འགྲོ་བ་ཀུན་གྱིས་ཐུན་མོང་དུ། །བླ་མེད་
རྡོ་རྗེ་ཐེག་པའི་འབྲས་བུ་མཆོག །ཡན་ལག་བདུན་ལྡན་གོ་འཕང་ཐོབ་པར་ཤོག །
ཅེས་ཚུལ་དང་པོ་གསུམ་གྱི་ལེགས་བཤད་ཅུང་ཟད་ཙམ་བཤད་པ་འདི་ཡང་། རྗེ་བཙུན་ས་སྐྱ་
པའི་གདུང་རྒྱུད་དམ་པ་བདག་ཆེན་འཇམ་པའི་དབྱངས་སྐུ་མཆེད་ཀྱིས་བཀའ་གནང་ཞིང་། རང་ཉིད་
དད་པས་རྐྱེན་བྱས་ནས་དགེ་སློང་བསོད་ནམས་ལྷུན་གྲུབ་ལེགས་པའི་འབྱུང་གནས་རྒྱལ་མཚན་
དཔལ་བཟང་པོས་བྲིས་པའོ། །མངོན་པར་རྟོགས་པའི་ཡི་གེ་ལོགས་སུ་བཤད་པ་ཡོད་དོ། །ཡི་གེ་པ་
ནི་དགེ་སློང་དཔལ་ལྡན་གྲགས་པའམ་བྷིཀྵུ་ཤྲཱི་མན་ཀིརྟིའོ། །འདི་ནི་བློ་གྲོས་བཟང་པོའམ་མ་ཏི་བྷ་
དྲའོ། །ལངྒ་ལཾ། བཀྲ་ཤིས།
406